                                                                                     Anexă la Hotărârea nr. 31/2023

Protocol de colaborare
Părţile:
Județul Vaslui, cu sediul în municipiul Vaslui, strada Ștefan cel Mare, nr. 79, Județul Vaslui, codul fiscal 3394171, reprezentat prin domnul Dumitru Buzatu – Președinte al Consiliului Județean Vaslui;
și
Comuna Bogdăneşti cu sediul în sat Bogdăneşti, comuna Bogdăneşti, județul Vaslui, codul fiscal 4446686, reprezentată prin domnul Bîrsan Constantin - Primar al Comunei Bogdăneşti;
având în vedere necesitatea depunerii și implementării proiectului „Dotarea cu microbuze electrice a unităților școlare din mediul rural, județul Vaslui”;

în conformitate cu prevederile O.U.G. nr. 57/2019 privind Codul administrativ, cu modificările și completările ulterioare, ale Ghidului Solicitantului „Microbuze electrice pentru elevi”- Planul Național de Redresare și Reziliență – Reforma 6. Actualizarea cadrului legislativ pentru a asigura standarde ecologice de proiectare, construcție și dotare în sistemul de învățământ preuniversitar– Investiția 10: Dezvoltarea rețelei de școli verzi și achiziționarea de microbuze verzi și ale Hotărârilor Consiliului Județean Vaslui nr. ____/2023, respectiv Consiliului Local al Comunei Bogdăneşti nr. 31/2023;
au convenit să încheie prezentul protocol de colaborare, denumit în continuare „protocol”, cu respectarea următoarelor clauze:
Art.1. - Obiectul prezentului protocol îl constituie cooperarea interinstituțională dintre Județul Vaslui și Comuna Bogdăneşti cu privire la depunerea și implementarea proiectului „Dotarea cu microbuze electrice a unităților școlare din mediul rural, județul Vaslui”.
Art.2. - Scopul prezentului protocol este de a stabili cadrul legal și condițiile în care părțile implicate vor conlucra în vederea achiziționării de microbuze electrice pentru transportul elevilor în mediul rural al județului Vaslui, dar și drepturile, obligațiile ce le revin.
Art.3. - Pentru realizarea obiectului prezentului protocol, se va avea în vedere respectarea următoarelor etape:

a) Comuna Bogdăneşti deleagă dreptul de depunere a aplicației, Județului Vaslui, transferând totodată dreptul de proprietate asupra bunului achiziționat, cu titlul gratuit, pe durata implementării proiectului;  
b) Președintele Consiliului Județean Vaslui depune și semnează cererea de finanțare, documentele anexă, contractul de finanțare și toate documentele proiectului în numele Județului Vaslui;

c) la finalizarea perioadei de implementare a proiectului, Județul Vaslui, care a preluat delegarea depunerii proiectului, va transfera dreptul de proprietate, asupra microbuzului electric școlar achiziționat, către Comuna Bogdăneşti care a delegat dreptul de depunere al Proiectului, în conformitate cu legislația în vigoare la data realizării, cu scopul utilizării acestuia pentru transportul elevilor din zonele izolate, rurale la școală. Perioada de implementare a proiectului se încheie după finalizarea tuturor achizițiilor și nu poate depăși perioada de eligibilitate a cheltuielilor, respectiv 31.12.2024.


Art.4. - Drepturile și obligațiile Județului Vaslui sunt următoarele:

a) semnează și depune Cererea de finanţare şi documentele anexă; 

b) semnează Contractul de finanţare;

c) asigură implementarea proiectului; 
d) consultă cealaltă parte cu regularitate și o informează despre progresul în implementarea proiectului;
e) realizează achizitiile din cadrul proiectului, conform normelor în vigoare și prevederilor contractului de finanţare.

Art.5. - Drepturile și obligațiile Comunei Bogdăneşti sunt următoarele:

a) deleagă dreptul de depunere a aplicației, Județului Vaslui și transferă dreptul de proprietate asupra microbuzului electric achiziționat, cu titlul gratuit, pe durata implementării proiectului; 
b) asigură pe o durată de minimum 4 ani, resursa umană (șofer), costurile de reparații și întreținere a microbuzului școlar electric, precum și costurile de alimentare așa cum au fost asumate prin hotărârea de consiliu local; 
c) emite o declarație semnată de reprezentantul legal prin care își asumă în numele și pentru UAT toate obligațiile menționate în hotărârea de consiliu local de aprobare a încheierii unui protocol de colaborare pentru realizarea proiectului „Dotarea cu microbuze electrice a unităților școlare din mediul rural, județul Vaslui”;
d) se angajează să amplaseze o stație de încărcare a microbuzului școlar, nu mai târziu de 31.12.2024;

e) primește prin transfer dreptul de proprietate asupra microbuzului electric școlar achiziționat prin proiect;

f) asigură funcţionarea microbuzului școlar electric achiziţionat din finanţarea nerambursabilă, exclusiv în scopul pentru care a fost achiziţionat, pe o perioadă de cel puţin 5 ani după finalizare, precum și exploatarea şi întreţinerea în această perioadă;
g) nu va înstrăina, închiria, gaja bunul achiziţionat de către Județul Vaslui ca urmare a obţinerii finanţării prin PNRR pe o perioadă de 5 ani de la finalizarea proiectului;
h) asigură accesul neîngrădit al autorităților naționale și europene cu atribuții de verificare, control și audit, în limitele competențelor ce le revin, în cazul în care aceștia le efectuează verificări/controale/audit la fața locului și solicită în scris declarații, documente, informații.

Art.6. - (1) Perioada de valabilitate a protocolului de colaborare începe la data semnării prezentului și încetează la data la care Contractul de Finanțare aferent proiectului își încetează valabilitatea. 
(2) Prelungirea perioadei de valabilitate a contractului de finanțare conduce automat la extinderea perioadei de valabilitate a prezentului protocol. 

(3) Obligațiile asumate prin prezentul protocol includ și perioada de sustenabilitate a proiectului, Conform Ghidului de finanțare, minim 5 ani.
Art.7. - Părţile semnatare ale prezentului protocol convin să păstreze în strictă  confidenţialitate informaţiile primite în cadrul şi pe parcursul implementării proiectului şi sunt de acord să prevină orice utilizare sau divulgare neautorizată a unor astfel de informaţii. Părțile înțeleg să utilizeze informaţiile confidenţiale doar în scopul de a-şi îndeplini obligaţiile din prezentul protocol de colaborare.
Art.8. - (1) Părțile depun toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ele în cadrul sau în legătură cu îndeplinirea protocolului de colaborare.

(2) Dacă, în termen de 30 de zile de la începerea acestor tratative neoficiale, părțile nu reuşesc să rezolve în mod amiabil o divergenţă, fiecare poate solicita ca disputa să se soluţioneze de către instanţele judecătoreşti competente din România.

Art.9. - (1) Prezentul protocol de colaborare încetează:

a) conform prevederilor art. 6;

b) în caz de forță majoră, conform art. 10;


(2) Încetarea protocolului de colaborare, în oricare dintre situaţiile menționate, nu va avea niciun efect asupra obligaţiilor deja scadente ale părților.

Art.10. - (1) Forţa majoră reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului părților, nu se datorează greşelii sau vinei acestora şi nu putea fi prevăzută la momentul încheierii protocolului de colaborare şi care face imposibilă executarea şi, respectiv, îndeplinirea obligaţiilor asumate. 



(2) Forţa majoră este constatată de o autoritate competentă.


(3) Forţa majoră exonerează părţile de îndeplinirea obligaţiilor asumate prin prezentul protocol de colaborare pe toată perioada de valabilitate a acesteia. 


(4) Îndeplinirea protocolului de colaborare va fi suspendată în perioada de acţiune a forţei majore, dar fără a prejudicia drepturile ce li se cuveneau părților până la apariția acesteia.



(5) Partea care invocă forţa majoră are obligaţia de a notifica cealaltă parte, imediat şi să ia orice măsuri care îi stau la dispoziţie în vederea limitării consecinţelor.



(6) Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice încetarea de plin drept a prezentului protocol de colaborare, fără ca una dintre părți să poată pretinde daune-interese.
Art.11. - (1) Orice comunicare între părți trebuie să se realizeze în scris.
(2) Orice document scris trebuie înregistrat atât la momentul transmiterii, cât şi la momentul primirii.
(3) Comunicările între Părți privind informaţii neclasificate se pot face şi prin telefon, fax sau e-mail, cu condiţia confirmării în scris a comunicării.


Art.12. - Datele cu caracter personal solicitate în baza prezentului protocol de colaborare sunt prelucrate în acord cu prevederile Regulamentului (UE) nr. 679/2016 al Parlamentului European şi al Consiliului din 27 aprilie 2016 privind protecţia persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE şi ale Legii nr. 190/ 2018 privind măsuri de punere în aplicare a Regulamentului (UE) 2016/679, scopul prelucrării datelor fiind în acord cu îndeplinirea responsabilităţilor asumate de către părți prin protocolul de colaborare, perioada prelucrării acestora fiind pe toată durata valabilității protocolului.



Întocmit în număr de 2 exemplare, în limba română, câte unul pentru fiecare parte.
         JUDEȚUL VASLUI                                                                    COMUNA 

             PREȘEDINTE                                                           PRIMAR al Comunei Bogdăneşti
al Consiliului Județean Vaslui                                                            

          Dumitru BUZATU                                                                   Constantin BÎRSAN
PREŞEDINTE DE ŞEDINŢĂ,
Petrică CERNAT

